Seikkailupäivä Flowpark Ahvenistolla - Kuvat ja hintatiedot - Venuu.fi
Seikkailupäivä Flowpark Ahvenistolla
Ahveniston alue on Hämeenlinnan keskustan kupeessa sijaitseva ulkoilu- ja luonnonsuojelualue, jossa sijaitsee olympia-aikainen maauimala, kaupungin suosituin uimaranta sekä seikkailupuisto Flowpark Ahvenisto!
Flowpark on ekologinen seikkailuhuvipuisto, jossa pääsee testaamaan kestääkö kantti. Seikkailuradat on rakennettu eläviin puihin niitä vahingoittamatta. Erilaisia tehtäviä pääsee suorittamaan jopa kahdenkymmenen metrin korkeudella. Tehtävät ovat yläköysiratoja sisältäen mm. heiluvia polkuja, liaanihyppyjä, keinuja ja vaijeriliukuja.
Flowpark on tarkoitettu kaikenikäisille seikkailumielisille 7-vuotiaasta ylöspäin – haastetta löytyy niin tavallisille tallaajille kuin kokeneille eräjormille. Flowparkkaamiseen ei tarvita ennakko-osaamista. Varusteiden käyttö ja radoilla toimiminen opastetaan ennen varsinaisille radoille pääsyä.
Seikkailupäivään kannattaa yhdistää Ahveniston muita aktiviteetteja kuten kierros vaihtelevamaastoisella luontopolulla, suppailua Ahvenistonjärvessä, kisailua maauimalan Wibit-esteradalla tai rentouttava biitsipäivä :)